โควิด-19 ดับคุณตาวัย 77 รายแรกของ จ.ปัตตานี หลังติดเชื้อจากลูกชาย
คุณตาวัย 77 ในปัตตานี สังเวยติดเชื้อไวรัส โควิด-19 ดับเป็นรายแรกของจังหวัด หลังสัมผัสและติดจากลูกชายที่กลับจากร่วมกิจกรรมทางศาสนาที่มาเลเซีย และเข้ารักษามีอาการตั้งแต่ 20 มี.ค. ก่อนจะเสียชีวิตที่ รพ.เมื่อก่อนรุ่งเช้า ขณะที่ยอดผู้ป่วยในจังหวัดอยู่ที่ 44 รายแล้วเมื่อวันที่ 1 เม.ย.63 ที่จังหวัดปัตตานี ศูนย์บริหารสถานการณ์แพร่ระบาดของโรคติดเชื้อไวรัสโคโรนา2019 ได้รับแจ้งว่า มีผู้ป่วยที่ติดเชื้อโควิด-19 เสียชีวิต 1 ราย ทราบชื่อ นายแวนายี แวดราแม อายุ 77 ปี อยู่บ้านเลขที่ 10 ม.5 ต.ยะรัง อ.ยะรัง จ.ปัตตานี เป็นผู้สัมผัสตัวจากนายแวเลาะ แวดราแม ลูกชายที่กลับมาจากร่วมกิจกรรมทางศาสนาที่ประเทศมาเลเซีย โดยผู้ตายประวัติมีโรคประจำตัว คือ เบาหวานขั้นรุนแรง ถุงลมโป่งพอง ปอดอักเสบเรื้อรังมานาน และปฏิเสธการใส่ท่อช่วยหายใจมาตั้งแต่แรก ช่วงมีอาการได้เข้าไปรักษาตัวที่โรงพยาบาลยะรัง ทำการเก็บสารคัดหลั่งในปาก โดยการใช้ไม้พันสำลีปาดในบริเวณในช่องปาก และเริ่มมีอาการตั้งแต่วันที่ 20 มี.ค.63 ก่อนจะส่งต่อไปรักษาตัวที่โรงพยาบาลปัตตานี และได้เสียชีวิตเมื่อเวลาประมาณ 04.00 น วันที่ 1 เม.ย.63 ที่ โรงพยาบาลปัตตานีโดยเจ้าหน้าที่โรงพยาบาลปัตตานี ได้ร่วมประกอบพิธีในการฝังศพ ที่สุสาน ม. 5 ต.ยะรัง อ.ยะรัง จ.ปัตตานี ทั้งนี้ กรณีมีผู้เสียชีวิตจากโรคติดเชื้อโควิด-19 นั้น ห้ามญาติและผู้มาเยี่ยม สัมผัสหรือจูบศพ และเพื่อป้องกันการติดเชื้อและแพร่กระจายของเชื้อ จึงทำให้การจัดการศพต้องดำเนินไปตามหลักการแพทย์ทุกประการ โดยเฉพาะการอาบน้ำศพโดยใช้วิธีตายัมมุมในห้องปลอดเชื้อ หรือสถานที่ ที่จัดเตรียมไว้โดยเฉพาะ เสร็จแล้วปิดถุงบรรจุศพ โดยถือเอาถุงบรรจุศพนั้นเป็นกะฝั่น หรือผ้าห่อศพ และให้ทำการละหมาดให้แก่ศพ ณ สถานที่นั้น หลังจากนั้นให้นำศพไปฝังที่สุสานโดยเร็วที่สุดทางหลักศาสนาอิสลาม การเสียชีวิตครั้งนี้ถือเป็นรายแรกของ จ.ปัตตานี และเป็นรายที่ 4 ของจังหวัดชายแดนภาคใต้ ล่าสุดได้มีการตรวจเชื้ออีก 52 รายที่อยู่ในระหว่างกักตัวขณะนี้อยู่ในระหว่างการรอผล ส่วนยอดผู้ป่วยสะสมของจังหวัดปัตตานียังคงอยู่ที่ 44 ราย.
คุณตาวัย 77 ในปัตตานี สังเวยติดเชื้อไวรัส โควิด-19 ดับเป็นรายแรกของจังหวัดหลังสัมผัสและติดจากลูกชายที่กลับจากร่วมกิจกรรมทางศาสนาที่มาเลเซีย และเข้ารักษามีอาการตั้งแต่ 20 มี.ค.ก่อนจะเสียชีวิต
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ตายรายแรก,ดับรายแรกปัตตานี,ติดเชื้อจากลูกชาย,ข่าวทั่วไป